**2020.01.24 වන දින ‍ප.ව‍ 2.00 ට සීතාවක ප්‍රාදේශීය සභා කමිටු ශාලාවේදී පවත්වන ලද**

**කාර්මික සේවා කාරක සභා රැස්වීමේ වාර්තාව.**

**සහභාගී වූ :**

1. ගරු කාරක සභා සභාපති - ලියනගේ චන්දන කුමාර මැතිතුමා.
2. ගරු කාරක සභික - ඩබ්. අශෝක වැලිකල මැතිතුමා.
3. ගරු කාරක සභික - කේ.නිමල් යසසිරි කළුපහන මැතිතුමා.
4. ගරු කාරක සභික - එල්.නන්ද කුමාරසිංහ මැතිතුමා.
5. ගරු කාරක සභික - ශෂිණි ශ්‍රීමාලි හෙට්ටිආරච්චි මැතිතුමිය.
6. ගරු කාරක සභික - එච්.වරුණ දිලිප් කුමාර මැතිතුමා.
7. ගරු කාරක සභික - සමන්ත උදය කුමාර ගමගේ මැතිතුමා

**සහභාගී නොවූ :**

1. ගරු කාරක සභික - පී.කේ. උපුල් ජිනේන්ද්‍ර කුලතිලක මැතිතුමා.
2. ගරු කාරක සභික - එච්.පී.උපුල් ප්‍රසන්න මැතිතුමා.
3. ගරු කාරක සභික - අමල් නිශාන්ත සිල්වා මැතිතුමා.
4. ගරු කාරක සභික - එන්.පී.කේ. සමන්ති චන්ද්‍රිකා දමයන්ති මැතිතුමිය.

**සහභාගී වූ නිලධාරීන් :**

1. ලේකම් - කේ.ඒ.චන්දන පද්මසිරි මයා.
2. ප්‍රධාන කළමනාකරණ සහකාර - කේ.ඩී.සන්ධ්‍යා මාලනි මිය.
3. කාර්ය භාර නිලධාරි - කොස්ගම - රේණුකා ඉද්දමල්ගොඩ මිය.
4. කාර්ය භාර නිලධාරි - පාදුක්ක - ඩී.සී.ජේ.අමරසිංහ මිය.
5. කාර්ය භාර නිලධාරි - කහහේන - ජී.චමරි පද්මලතා මිය.
6. තාක්ෂණ නිලධාරී - කොස්ගම - එන්.පී. දිවිගල්පිටිය මිය.
7. තාක්ෂණ නිලධාරී - හංවැල්ල - එච්. යූ. නිශාන්ති මිය.
8. තාක්ෂණ නිලධාරී - පාදුක්ක - එල්.ඒ.ධර්මසේන මයා.

කාරක සභාව සඳහා පැමිණි සියලුදෙනා සාදරයෙන් පිළිගත් ගරු සභාපතිතුමා කාරක සභාවේ වැඩ කටයුතු ආරම්භ කරන ලදී.

1. **පෙර කමිටුවේ ප්‍රගතිය.**
2. 2020.01.24 දින පැවති කාරක සභාවේ තීරණ අංක 02(08) යටතේ දැක්වෙන පාදුක්ක, මීපේ හංදිය, දෙකඳුවල පාර, 164/ඒ/1 එස්.අනෝජා ප්‍රියන්ති මහත්මිය විසින් “ඉඩම තුළය වැටෙන වැසි ජලය බැස්ස වීම” හිසින් යුතුව 2019.10.21 දිනැතිව 1987.07.15 දිනැති අංක 77/1672 බෙදුම් පිඹුරට අනුව 164/A දෙකදුවල පාර, මීපේ, පාදුක්ක ලිපිනයේ පිහිටි වරිපනම් අංක 04 ඉඩමේ වැසි ජලය බැස්ස වීම උග්‍ර ගැටළුවක් වී ඇති අතර මෙම ගැටළුව සම්බන්ධව යාබඳ ඉඩම් හිමියාගේ කැමැත්ත පරිදි ජලය බැස්සවීමට අවසර ලබා දී තිබූ අතර වරින් වර විවිධ විරෝධතා මත අවසානයේ එක් වතුර බටයකින් ජලය බැස්සවීම සිදු කරගෙන ගිය අතර දැන් එයට ඉඩ නොදී බටය ගල ගැලවුන බවත් වතුර එන නිසා End Cup එකක් ගසා ඇත. තද වැසි දිනවලදී වැසි ජලය එක් බටයකින් බැස්සවිය නොහැකි අතර බටය මඟින් ජලය බැස්සවීමට ඉඩ නොහැකි බවත් නීතිය මඟින් විසඳා ගන්නා ලෙස යාබඳ ඉඩම් හිමියා පවසන අතර අපගේ ඉඩමේ වැසි ජලය බැස්ස වීම සඳහා ස්ථිර විසඳුමක් ලබා දෙන ලෙස ඉල්ලමින් යොමු කරන ලිපිය සම්බන්ධව පාදුක්ක තාක්ෂණ නිළධාරි වාර්තාව අනුව එස්.අනෝජා ප්‍රියන්ති මහත්මියගේ ඉඩම සැලැස්ම පරිදි Lot 5 ට ඉහළ මට්ටමින් පිහිටා ඇත.ස්වභාවික ජල බැස්ම ඇත්තේ Lot 5, 7 දෙසට වේ. අනෝජා මහත්මිය විසින් දැනට ඉඩමේ පිටුපස මායිමේ මායිම් තාප්පයක් ඉදි කර තාප්පය හරහා 4' පමණ PVC බටයකින් තාප්පයෙන් පිට පැත්තේ Lot 5 හි ඉඩමෙන් ජලය සැලසුමේ ඇති අඟල දක්වා දමා ඇත. අනෝජා මහත්මියගේ ඉඩමේ අනුමත සැලැස්මක් ඉදිරිපත් කර ඇති අතර එහි කාණු දක්වා නොමැත. බැස්මට ඇත්තේ Plan No.76/1672 පරිදි Lot 5 ,7 දෙසට වේ. දමා ඇති 4'' වු PVC බටය වැසි ජලය දැරීමට තරම් ප්‍රමාණවත් නොවේ. මේ සම්බන්ධව සලකා බැලූ කාරක සභාව දෙපාර්ශවය 2019.12.20 දී කැඳවා සාකච්ඡා කළ අතර වැඩි දුර කරුණු පරීක්ෂා කර දැනගැනීම සඳහා 2019.12.20 දින පවත්වන ලද ස්ථානීය පරීක්ෂණය අනුව අවිස්සාවේල්ල දිසා අධිකරණය මඟින් බෙදා ඇති බෙදුම් නඩු අංක 15148 දරණ හා 1987.07.15 දිනැති අංක 76/1672 දරණ බෙඳුම් පිඹුරේ ප්‍රකාරව බෙදා ඇති ලොට් 1 හා ලොට් 3 ඉඩම්වල ස්වභාවික ජල බැස්ම ලොට් 8 මාර්ගය ඔස්සේ ලොට්7 ඉඩම මායිමෙන් දෙකඳුවල ඇල දක්වා යොමු වී ඇත.මිනින්දෝරුවරයා එම අභ්‍යන්තර කාණු පද්ධතිය සැලැස්මේ සලකුණු කර නොමැති බැවින් මෙම ගැටළුව පැන නැගී ඇත. ලොට් 5 හි හිමිකරු වන ජීවන්ත මංජුල සමරසිංහ මහතා එම මාර්ග කොටස සමඟ ලොට් 7 ඉඩමද භූක්ති විදින අතර දැනට භෞතිකව ලොට් 8 මාර්ගය මායිම දිගේ ලොට් 7 ඉඩමේ මායිම දිගේ වැසි ජල කාණුවක් පවතින අතර මෙම කාණුවටම ලොට් 3 ඉඩමේ හිමිකරු වන එස්.අනෝජා මහත්මියගේ වැසි ජලයද ලොට් 8 මාර්ගයටම සම්බන්ධ කර කොන්ක්‍රීට් නළ මාර්ගයක් යොදා (1'0" හියුම් පයිප්ප යොදා) මාර්ගය හරහා වැසි ජලය යොමු කර එම ජලය කාණුවක් මඟින් ලොට් 8 මාර්ගය මායිමෙන් හා ලොට් 7 ඉඩමේ මායිමෙන් දෙකඳුවල ඇළ දක්වා නළ මාර්ගයක් මඟින් එස්.අනෝජා මහත්මියගේ වියදමින් නළ මාර්ගය දැමිය යුතු අතර කාණු පද්ධති නඩත්තු කිරීම දෙපාර්ශවයේ එකඟතාවය මත සිදු විය යුතු අතර ජීවන්ත මංජුල මහතා මේ සඳහා එකඟ නොවන්නේ නම් ලොට් 8 මාර්ගය මැනීම හා ලොට් 7 ඉඩම මැනීම් කර කාණු වෙන් කිරීම සඳහා නීතිමය පියවර ගත යුතු බවට කාරක සභාව තීරණය කරන ලදි.
3. 2020.01.24 දින පැවති කාරක සභාවේ තීරණ අංක 02(09) යටතේ දැක්වෙන පාදුක්ක, මාවතගම, 165/B ඕ. ඩේවිට් මහතා විසින් “2016 අංක 12 දරණ තොරතුරු දැන ගැනීමේ අයිතිවාසිකම් පිළිබඳ පනත ප්‍රකාරව ලබාගත් තොරතුරු මත කරනු ලබන දැනුම් දීමයි.” හිසින් යුතුව 2019.11.11 දිනැතිව අංක RT1/SPS 14 සහ 2019.10.24 දිනැති ලිපිය මගින් ලබාගත් තොරතුරු පදනම් කරගෙන ගැටලු නිරාකරණය කර දෙන ලෙස කරනු ලබන ඉල්ලීම සම්බන්ධයෙන් සලකා බැලූ කාරක සභාව මේ සම්බන්ධයෙන් දෙපාර්ශවය කැඳවා කාකච්ඡා කිරීම සුදුසු බවට කාරක සභාව තීරණය කරන ලද අතර කේ.පී.නදීකා කාරියවසම් මිය එදින සාකච්ඡාව සඳහා සහභාගී නොවූ අතර 2019.12.20 දින ස්ථානීය පරීක්ෂණය අනුව අදාල වාර්තාව ඉදිරි කාරක සභාව වෙත ලබා ගැනීමට තීරණය කරන ලදී.
4. 2020.01.24 දින පැවති කාරක සභාවේ තීරණ අංක 02(10) යටතේ දැක්වෙන පාදුක්ක, කනුකැටිය, අංගමුව, ග්‍රීන් ෆීල්ඩ් එස්ටේට් (ප්‍රයිම් ලෑන්ඩ්) ඉඩමේ බිම් කැබලි අයිති සියලු දෙනා විසින් “ප්‍රයිම් ලෑන්ඩ් ඉඩමේ පොදු කටයුතු සඳහා ප්‍රාදේශීය සභාවට ලබා දී ඇති ඉඩම හරහා පාරක් ඉල්ලීම” හිසින් යුතුව 2019.10.18 දිනැතිව පොදු කටයුතු සඳහා ඉඩමේ පදිංචි අය වෙනුවෙන් ප්‍රාදේශීය සභාවට වෙන් කර දී ඇති ඉඩම් කැබැල්ල හරහා පාරක් ලබා දෙන ලෙස අසල ඇති ඉඩමේ අයිතිකරු වන අශෝක ධර්මරත්න යන අය විසින් ඉල්ලීම් කර ඇති අතර නිත්‍යානුකූලව මෙම ඉඩම් කැබැල්ල පරිහරණය කල හැක්කේ මෙම ඉඩමෙහි ඇති ඉඩම් කැබලි අසූවක පමණ ජිවත් වන ජනතාවටය. අප විසින් ඉදි කරන ලද බුදු මැදුර දැනට ඉතා යෝග්‍ය ලෙසින් පවත්වා ගෙන යන අතර ඊට අමතරව එහි ජීවත් වන අයගේ දරුවන්ට ක්‍රීඩා සඳහා ක්‍රිඩා පිටියක් ද ඉදි කිරීමටද ඉල්ලා ඇත. මෙම ඉඩම හරහා පාරක් දීම පිළිබඳව අප සියලු දෙනාම එකහෙළාම අපගේ විරුද්ධත්වය ප්‍රකාශ කර සිටින අතර එසේ පාරක් ලබා දීම නීතයට පටහැනි බවත්, එම නිසා එම ඉල්ලීමට අනුමැතිය ලබා නොදීමට කටයුතු කරන ලෙස අත්සන් සහිත ඉදිරිපත් කරන ලද ලිපි සලකා බැලූ කාරක සභාව එච්.එම්.ජයසිංහ මයාගේ අනුමත ගොඩනැගිල්ලේ පිටපතක් ඉදිරි කමිටුවට ලබා ගැනීමට තීරණය කරන ලදී.
5. 2019.12.20 දින පැවති කාරක සභාවේ තීරණ අංක 01 (16) යටතේ දැක්වෙන කේ.ඩී.මල්ලිකා මිය විසින් “දැඩිගම්පුර මාවතේ කාණු පද්ධතිය මඟින් සිදු වන පීඩාකාරී තත්වය සම්බන්ධවයි” හිසින් යුතුව 2019.11.19 දිනැතිව වැසි ජලය නිසා අප දෙදෙනාගේ නිවාස දෙක ජලයෙන් යට වී යන අතර ඒ සඳහා සුදුසු ක්‍රියාමාර්ගයක් ගන්නා ලෙස ඉල්ලමින් යොමු කරන ලද ලිපිය සලකා බැලූ කාරක සභාව මේ සඳහා පාදුක්ක තාක්ෂණ නිළධාරි වාර්තාව අනුව අංක 1978 පිඹුරේ දැඩිගම්පුර වෙන්දේසිවත්ත දැක්වෙන අතර ඉඩම් වලින් ගලා එන වැසි ජලය කැබලි අංක 12 හා 15 නිවාස පීඩාවට ලක් වේ. මාර්ගයේ ජලය දොල පාරට ගලා යාමට පොදු පහසුකම් ඉඩම් මායිමෙන් හා අංක 16 හා 17 ඉඩම් අතරින් පෙන්වා ඇති අතර ඉඩමේ කාණුවට වැසි ජලය යොමු කිරීම සඳහා විශ්කම්භය අඩි 2'0m දිග අඩි 20'-0 ප්‍රමාණයේ බෝක්කුවක් යෙදවීමටත් වම්පස කාණුව JCB යන්ත්‍රය යොදා කැපීමට හා වර්ෂා කාලයේ මාර්ගය සෝදා යාමට ලක්ව අති බැවින් ගල් පස් කියුබ් 02 ක් යොදා සකස් කිරීමට හා මේ සම්බන්ධයෙන් ස්ථානීය පරීක්ෂණයක් කිරීම සුදුසු බවට කාරක සභාව තීරණය කරන ලදී.
6. 2019.11.25 දින පැවති කාරක සභාවේ තීරණ අංක 02 (19) යටතේ දැක්වෙන ගරු ප්‍රාදේශීය සභා මන්ත්‍රී උපුල් ප්‍රසන්න මැතිතුමා විසින් “පාර ප්‍රතිසංස්කරණය කර ගැනීම සඳහා ” යන හිසින් යුතුව 2019.02.19 දිනැතිව යොමු කරන ලද ලිපිය සම්බන්ධයෙන් මාර්ගය පළල් කිරීම සඳහා ඉඩමෙන් කොටසක් ලබා දීමට කැමැත්ත ලිඛිතව ලබා දීමට කටයුතු කරන ලෙස කඩුවෙල පහළ බෝමිරිය කරල්ගහහේන පාර, අංක 95/4 හි පදිංචි ඩබ්.කේ.ලලනි මංගලිකා මහත්මිය වෙත 2019.04.22 දින ලිපියක් මඟින් දන්වා යවා ඇත. මේ සම්බන්ධයෙන් 2019.05.27 දින දෙපාර්ශවය සමඟ කළ සාකච්ඡාව අතර 2019.06.11 දින පෙ.ව 10.00 ට නැවත ස්ථානීය පරීක්ෂණයක් පවත්වා එහිදී දෙපාර්ශවයේම ඉඩම් හිමියන්ගේ කැමැත්ත පරිදි පාරේ සම්පූර්ණ පළල අඩි 10 ක් වන සේ ලබා දීමට (දෙපාර්ශවයේම සමාන පළලකින් ඉඩම් ලබා දීමට යටත්ව) එකඟ වු බැවින් එම එකඟතාවය පරිදි මිනින්දෝරුවරයෙකු ලවා මැනුම් කටයුතු කර පිඹුරු සකස් කර පාර කැපීම සුදුසු බවට කාරක සභාව තීරණය කළ අතර බලයලත් මිනින්දෝරු පී.එච්.පෙරේරා මහතා විසින් 2019.10.17 දින ප්‍රවේශ මාර්ගය පුළුල් කිරීම සඳහා ගිය අවස්ථාවේ 263/1 වග, ඉරිදාපොළ, තුම්මෝදර යන ලිපිනයේ පදිංචි කේ.විජිතා පද්මිණි යන අය විසින් මෙම මැනුමට විරෝධය පලකර ඇති අතර ඇය භුක්ති විදින ඉඩම දැනට ඇයගේ දියණියන් තිදෙනා හට අද දින මැනුම් කටයුතු කරන බවට දැනුම් දී නොමැති බවත් ඔවුන් භුක්ති විදින ඉඩමට අධිකරණයේ නඩුවක් විභාග වන බව දන්වා සිටි ඇති අතර එම නඩුව පවතින ඉඩම් කොටස් අත් හැර ඉතිරි කොටස්වලින් මාර්ගය මැනුම් කටයුතු සිදු කල යුතු බවට තීරණය වුවත් කඩුවෙල, පහළ බෝමිරියේ කරල්ගහහේන පාර 95/4, ඩබ්.සී.ලලනි මංගලිකා මිය විසින් ද ඉඩමට මුල් වූ ඉඩම් අත්හැර මැනුම් කටයුතු සිදු කිරීමට සඳහා වන 2019.11.10 දිනැති ලිපිය මඟින් අකමැත්ත ප්‍රකාශ කර සිටින අතර තුම්මෝදර, 263/1, ඉරිදාපොළ, කේ.ගුණදාස මහතා විසින් නඩු අංක 23051 P යටතේ මෙම ඉඩම සම්බන්ධව නඩුවක් පවතින බවත් එම නඩුව දෙසැම්බර් 13 දින පැවැත්වෙන අතර එම නඩු කටයුතු අවසන් වීමෙන් අදාල ක්‍රියා මාර්ග ගැනීමට කටයුතු කරන ලෙස දන්වමින් යොමු කරන ලද ලිපිය සලකා බැලූ කාරක සභාව එම නඩුව අවසන් වීමෙන් පසු අදාල මැනුම් කටයුතු සිදු කිරීම සුදුසු බවට තීරණය කරන ලද අතර මේ සඳහා නැවත දෙපාර්ශවය සමඟ 2020.01.24 දින පවත්වන ලද සාකච්ඡාව අනුව මාර්ගයේ දෙපස ඉඩම් හිමියන්ගේ කැමැත්ත පරිදි මාර්ගය දෙපසින් අඩි 2'' බැගින් ලබා ගෙන මාර්ගය සකස් කිරීමට එකඟතාවය පල කරන ලදී.
7. 2019.12.20 දින පැවති කාරක සභාවේ තීරණ අංක 01 (01) යටතේ දැක්වෙන පාදුක්ක, අරුක්වත්ත උතුර ප්‍රදේශවාසීන් විසින් “ජලය බැස යන කාණුව අවහිර කිරීම සම්බන්ධවයි” හිසින් යුතුව අරුක්වත්ත ග්‍රීන් ටෙරස් අරලිය මාවත හරහා පුස් ඇලි ඔය දක්වා ජලය බැස යන අඩි 03 ක් පමණ පළල ජලය බැස යාමට ඇති ප්‍රධාන කාණුව අරලිය මාවතේ අංක 350/E/5 දරණ ලිපිනයේ පදිංචි හේමන්ත මහතාගේ නිවස අයත් ඉඩම අවසානයේ කාණුව සකස් කෙට තාප්පයක් බැඳීමෙන් කාණුව අවහිර වී ඇත. වැසි අවස්ථාවලදී ගෙවල්වලට වැසි ජලය දැමීමත් සෞඛ්‍ය ප්‍රශ්නද ඇති අතර පෙර සිටම ජලය බැස ගිය මෙම කාණුව සම්බන්ධව නිසි පියවරක් ගන්නා ලෙස ප්‍රදේශවාසීන්ගේ අත්සන් ලේඛනයක් සමඟ ඉදිරිපත් කරන ලිපිය සලකා බැලූ කාරක සභාව මේ සම්බන්ධව පාදුක්ක තාක්ෂණ නිලධාරී වාර්තාව අනුව නීතිමය පියවර ගන්නා ලෙස වැඩ අධිකාරිතුමියට දන්වා සිටින ලදි.
8. 2020.01.24 දින පැවති කාරක සභාවේ තීරණ අංක 02 (03) යටතේ දැක්වෙන ගරු. ප්‍රාදේශීය සභා මන්ත්‍රි ඩී.ඩී. අයෝම මධු ප්‍රසාද් දේවගේ මැතිතුමා විසින් “ ජයන්ති මාවත ​I මාර්ගය සම්බන්ධවයි” හිසින් යුතුව 2019.12.18 දිනැතිව පාදුක්ක ජයන්ති මාවත මාර්ගයේ පාදුක්ක ප්‍රදේශයේ සිට මාර්ගයට ඇතුළු වූ විට හමුවන තුංමන් හන්දියේ අංගමුව දෙසට ඉදිරියට යාමේ දී හමුවන ස්ථානයේ මාර්ගය ඉතා පටු වි ඇති අතර එම මාර්ගය ගැසට් පත්‍රයේ සඳහන් ආකාරයට මීටර් 06 ක පළලක් වේ.එම ස්ථානයේ ඉඩම් හිමියකු විසින් මාර්ගයට සම්බන්ධ කොටසේ ඉදිකිරීමක් සිදුකල අතර එම මාර්ගය දින 1.4kmහා 6m පළල මාර්ගයේ පටු ස්ථානවල නියමිත පළල ලබා ගෙන මාර්ගය පුළුල් කිරීමට අවශ්‍ය කටයුතු කර දෙන මෙන් ඉල්ලමින් යොමු කරන ලද ලිපිය සම්බන්ධව පාදුක්ක තාක්ෂණ නිළධාරී වාර්තාව අනුව මෙම ඉදිකිරීම ආරම්භ කර ඇති ස්ථානයේ සහ මාර්ගයේ අඩි 4'0' ක් පමණ පහතින් පිහිටා ඇත. මාර්ගයේ දෙපස පස් කණ්ඩිය පිහිටා ඇත.එම පස් කණ්ඩිය උඩින් කොන්ක්‍රිට් කණු සිටුවා කම්බි වැට තනා ඇත. එයට පහතින් මාර්ගය හසුවන පරිදි වලවල් සාදා යකඩ කම්බි කූරු යොදා කොන්ක්‍රිට් කණු යෙදීමට සකස් කර ඇත. මෙම කණු වලවල් වල සිට පාරේ අනෙක් පැත්තට පළල අඩි 13'0'ක් කණ්ඩිය උඩ කම්බි කණුව සිට අනෙක් පැත්ත උඩ මායිමට පළල අඩි 16'0'කි. මෙම මාර්ගයේ පළල අඩි 16'0'– 18'0' -20'0' ආදි වශයෙන් ඇත. ගැසට් නිවේදනයේ පළල මීටර් 6'.0 (අඩි 20' ) ලෙස සඳහන් වේ.තාක්ෂණ නිළධාරී නියෝග මත දැනට මෙම අනවසර ඉදිකිරීම නතර කර ඇති අතර මේ සම්බන්ධව අදාල ඉඩම් හිමිකරු වන පාදුක්ක, ජයන්ති මාවත, අංක 33 හි කල්‍යාණි ජයවර්ධන මිය ඉදිරි කාරක සභාව වෙත කැඳවා සාකච්ඡා කිරීම සුදුසු බවට කාරක සභාව තීරණය කරන ලද අතර 2020.01.24 දින පැවැත් වූ අතර ඒ සඳහා කල්‍යාණි ජයවර්ධන මිය සහභාගි නොවු බැවින් දින 14 ක් ඇතුලත කම්බිවැට ගලවා ඉවත් කරන ලෙස පාදුක්ක, ජයන්ති මාවත, අංක 33 හි කල්‍යාණී ජයවර්ධන මිය වෙත දන්වා යැවීම සුදුසු බවට කාරක සභාව තීරණය කරන ලදී.
9. 2020.01.24 දින පැවති කාරක සභාවේ තීරණ අංක 02 (04) යටතේ දැක්වෙන කොස්ගම, ඉහළ කොස්ගම උතුර ගොවි සංවිධානය විසින් ගරු ප්‍රාදේශීය සභා මන්ත්‍රි සමන්ත උදය කුමාර ගමගේ මැතිතුමා මගින් “දේවාලවත්ත මාර්ගයට පැති බැම්මක් ඉල්ලීම” හිසින් යුතුව දේවාලවත්ත මාර්ගයේ පැති බැම්ම අධික වර්ෂාව නිසා කිහිප තැනකින් සෝදායාමට ලක්ව ඇති අතර පිටාර ගලා සේදීමට ලක් වන තැනට පැති බැම්මක් අවශ්‍ය වන බවත් එය සකසා ගැනිමට අවශ්‍ය කටයුතු කර දෙන මෙන් ඉල්ලමින් යොමු කරන ලද ලිපිය සලකා බැලු කාරක සභාව මේ සම්බන්ධයෙන් කොස්ගම තාක්ෂණ නිළධාරී වාර්තාව අනුව අදාල ප්‍රවේශයේ සාපේක්ෂව පහත් ස්ථානයක් හා වෙලට මායිම් වන කොටසේ පැති බැම්ම නොමැත. එම කොටස අඩි 400 ක් පමණ වන අතර අඩි 150 පමණ කොටස් පැති බැම්ම යෙදීමට රු. ලක්ෂ 10 ක් පමණ වැයවන බව වාර්තා කර ඇති අතර මේ සම්බන්ධව ආපදා කළමනාකරණ අමාත්‍යාංශය දැනුවත් කිරීම සුදුසු බවට තීරණය කරන ලදී.
10. 2020.01.24 දින පැවති කාරක සභාවේ තීරණ අංක 02 (05) යටතේ දැක්වෙන ඉහළ කොස්ගම, ඉහළ කොස්ගම උතුර ගොවි සංවිධානයේ සභාපතිතුමා විසින් ගරු.ප්‍රාදේශීය සභා මන්ත්‍රි සමන්ත උදය කුමාර ගමගේ මැතිතුමා මඟින් “ඉහළ කොස්ගම දේවාලවත්ත මාර්ගයේ අතුරු මාර්ගයකට පැති බැම්මක් සමඟ කොටසක් කොන්ක්‍රිට් කර ගැනීම සඳහා ඉල්ලීම”හිසින් යුතුව ඉහළ කොස්ගම දේවාලවත්ත අතුරු මාර්ගය සුළු බෑවුම් සහිත බැවින් වැසි කාලයට සෝදා යාමට ලක් වේ. නිවාස වලට යාමට ඇති එකම මාර්ගය වන මෙය නිවාස 7 ක් පමණ ඇති අතර තවත් නිවාස ඉදිවෙමින් පවතින අතර මෙම මාර්ගය සංවර්ධනය කර දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධව කොස්ගම තාක්ෂණ නිලධාරී වාර්තාව අනුව දේවාලවත්ත අතුරු මාර්ගය සීතාවක ප්‍රාදේශීය සභා ගැසට් ලේඛනයේ සඳහන් නොවන බැවින් එම ප්‍රවේශය සඳහා සභා ප්‍රතිපාදන වෙන් කල නොහැකි බැවින් ප්‍රතිපාදන වෙන් වූ පසු සංවර්ධන කටයුතු සිදු කිරීම සුදුසු බවට කාරක සභාව තීරණය කරන ලදී.
11. 2020.01.24 දින පැවති කාරක සභාවේ තීරණ අංක 02 (06) යටතේ දැක්වෙන කොස්ගම, කණම්පැල්ල පාර, ගෝනබරුව,හෙන්ද්‍රික් විජේසිංහ මාවත, පදිංචි කරුවන් විසින් ගරු. ප්‍රාදේශීය සභා මන්ත්‍රි සමන්ත උදය කුමාර ගමගේ මැතිතුමා මගින් “පුද්ගලික පාරවල් ප්‍රාදේශීය සභාව වෙත පවරා ගැනීම ” හිසින් යුතුව නිවාස වෙත ප්‍රවිෂ්ඨ විමට ඇති මාර්ගය දිග අඩි 310 ක් පමණ හා පළල අඩි 12 ක් වන ගෝනබරුව පාරේ මීටර් 500 ක් පමණ ගමන් කළ විට දකුණු පසට විහි දී ඇත. මෙම මාවත ප්‍රාදේශීය සභාව වෙත පවරාගෙන ප්‍රසිද්ධ සමාජ සේවකයකු හා සමාජ ක්‍රියාකාරිකයෙකු වන නැසී ගිය හෙන්දිරික් විජේසිංහ මහතා නමින් නම් කර සංවර්ධනය කර දෙන මෙන් ඉල්ලමින් අත්සන් ලේඛනයක් හා ඔප්පු පිටපත් සමඟ යොමු කරන ලද ලිපිය සලකා බැලූ කාරක සභාව මේ සම්බන්ධව කොස්ගම තාක්ෂණ නිළධාරී වාර්තාව අනුව අවශ්‍ය ලිපි ලේඛන සම්පූර්ණ කර නොමැති බැවින් අදාල ලිපි ලේඛන සම්පූර්ණ කර නැවත කාර්මික සේවා කමිටුව වෙත යොමු කිරීම සුදුසු බවට කාරක සභාව තීරණය කරන ලදී.
12. 2020.01.24 දින පැවති කාරක සභාවේ තීරණ අංක 02 (07) යටතේ දැක්වෙන පාදුක්ක, බෝපේ, 320/1 එම්.ඒ.එන් .කොස්තා මහතා විසින් පාදුක්ක ජයසුන්දර පෙදෙස ඊරියගහකුඹුර යන ඉඩමෙහි නාන ළිඳ සමඟ පර්චස් 02 ක් අඩි 3 ක පාර සමඟ සීතාවක ප්‍රාදේශීය සභාව වෙත පවරා දි ඇති අතර එම නාන ළිඳෙහි ජලය මාගේ ඉඩම මැදින් ගලා යන බැවින් මාගේ ඉඩමට කරදරයක් නොවන පරිදි එම ජලය ගලා යාමට සකසා දීම සඳහා ජලය බැස යාමට යොදන බෝක්කු කිහිපයක් ලබා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධව පාදුක්ක තාක්ෂණ නිළධාරී වාර්තාව අනුව සභාවේ මාර්ගයේ සිට ඊරියගහ කුඹුරේ අඩි 90'0' ක් දුරින් මෙම ළිඳ තනා ඇත. පාරේ සිට ළිඳට අඩි 3'0' පළලට අඩි 90' දිගට ප්‍රවේශ මාර්ගය වේ. එම මාර්ගය දිගේ අයිනේ ළිඳේ ජලය ගලා බසින කාණුව සකස් වි ඇත. එම කාණුවෙන් පාරේ බෝක්කුව දක්වා ළිඳේ ජලය මෙන්ම කුඹුරේ ජලය ද පහල වෙල්යායට ගලා බසී. ළිඳට වෙන් කර ඇති අඩි 3'0' පළල පාරෙන් කොන්ක්‍රිට් පයිප්ප යොදා බෝක්කුවට නාන ළිඳේ ජලය බැස්සවීමට විශ්.අඩි. 1'6' වන අඩි 4'0' පයිප්ප 22 ක් අවශ්‍ය වන බවත් ඒ සඳහා ගොවිජන සේවා නිර්දේශය ලබා ගත යුතු අතර මායිම් වල ගැටළුකාරි තත්වය ද ඇති බැවින් එම ඉල්ලීම ඉටු කල නොහැකි බවට කාරක සභාව තීරණය කරන ලදී.
13. 2020.01.24 දින පැවති කාරක සභාවේ තීරණ අංක 02 (08) යටතේ දැක්වෙන කොස්ගම, කණම්පැල්ල 36/12/A , A.N.C.G ජයතිලක මහත්මිය විසින් ගරු ප්‍රාදේශීය සභා මන්ත්‍රි එල්.නන්ද කුමාරසිංහ මැතිතුමා මඟින් “ප්‍රාදේශීය සභාව සතු මාර්ගය අවහිර වන පරිදි ඉනි වැටක් ඉදිකිරීම” හිසින් යුතුව බොල්ලතාව ගමේ තොටුපල පාර නොහොත් පල්ලියවත්ත පාර බොල්ලතාව කොස්ගම ලිපිනය දරණ අඹගහවත්ත හෙවත් අම්බගේවත්ත නමින් ඉඩමක් පවතී. එම ඉඩමට ප්‍රවේශ වන මාර්ගය මගී තොටුපලක් ලෙස භාවිතා කර තිබුණු අතර මේ වන විට එය මගි තොටුපළක් ලෙස භාවිතා නොවන නමුත් ප්‍රවේශ මාර්ගයක් ලෙස භාවිතා කළ බවට සාධක පවතී. මේ වන විට එම මාර්ගය අවහිරවන සේ හඳරාගම කංකානමලාගේ නලින් ද නැමති අයකු ඉනි වැටක් ඉදිකර තිබේ. මේ සම්බන්ධව පොලිස් ස්ථානයේ පැමිණිල්ලක් ද කර තිබෙන අතර මේ සම්බන්ධව විසඳුමක් ලබා දෙන ලෙස ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධව කොස්ගම තාක්ෂණ නිලධාරී වාර්තාව අනුව සභා සතු මාර්ගයේ අතුරු මාර්ගයක් වන මෙම මාර්ගය සභා සතු බවට තහවුරු නොවන අතර අදාලව පැමිණිල්ලේ සඳහන් කරුණු තහවුරු කිරීමට ඔප්පු හා සැලසුම් පිටපත් ඉදිරිපත් කර නොමැත. මේ සම්බන්ධව අදාල පාර්ශවයක් කැඳවා සාකච්ඡා කිරීම සුදුසු බවට කාරක සභාව තීරණය කරන ලදී.
14. 2020.01.24 දින පැවති කාරක සභාවේ තීරණ අංක 02 (09) යටතේ දැක්වෙන “පාදුක්ක,ගලගෙදර, 37/38 හංවැල්ලපාර,පී.ඩී.ඩී.මල්කාන්ති මහත්මිය විසින් නිවස ඉදිරිපිට මාර්ගය අවහිර කිරීම සම්බන්ධවයි” හිසින් යුතුව නිවස ඉදිරිපිට මාර්ගය අසල සමන් සහ රවින්ද්‍ර යන අයවලුන් විසින් පවත්වාගෙන යන විජිත ඉංජිනියරින් නැමැති වාහන අළුත්වැඩියා, ලියවන පට්ටල් සහ වෙල්ඩින් වැඩ කරන ආයතනයට පැමිණෙන වාහන මාර්ගයේ ගාල් කර තැබීම නිසා මාර්ගයේ ගමනා ගමනය අවහිර වී ඇති අතර කාණු පද්ධතිය අවහිර කර ඒ මත ගොඩනැගීම නිසා වැසි ජලය පාර දිගේ ගලා යාම නිසා වලවල් සෑදී ඇත. ගොඩනැගිල්ලේ වැසි ජලය පීල්ලක් මඟින් මාර්ගය වෙත යොදා ඇති අතර පාර අවහිර වන ලෙස දිවා රාත්‍රී වාහන ගමන් කිරීමේ දී ගැටළුකාරී තත්වයක් හට ගෙන ඇති අතර මාර්ග අවහිරතාවය ඉවත් කර මාර්ගය නිරවුල් කර දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධව පාදුක්ක තාක්ෂණ නිළධාරි වාර්තාව අනුව සභාව සතු ගලගෙදර නිදහස් මාවත හා ඒ හා සම්බන්ධව අතුරු මාර්ගයට මායිම්ව ඇති වාහන ගරාජය පිහිටි ඉඩම තුළ වාහන නතර කර තැබීමට ඉඩපහසුකම් නොමැති අතර වාහන නතර කර තබනුයේ මාර්ග දෙකෙහිම අයිනට වෙන්නටය. මේ නිසා මාර්ගය අවහිරතාවය ඇති වේ. අතුරු මාර්ගය කොන්ක්‍රීට් හෝ තාර දමා නොමැති අතර මල්කාන්ති මහත්මියගේ නිවස ඉදිරිපිට කාණුව කපා දමා ඇති අතර ගරාජයට පිවිසීමට ඇති කොටසේ කාණුවට කොන්ක්‍රීට් යොදා ඇත. මේ සම්බන්ධව සලකා බැලූ කාරක සභාව ගරාජය ඉදිරිපිට මාර්ගය අවහිර නොවන ලෙස වාහන නවතා තැබීමට කටයුතු කරන ලෙස ගරාජය හිමිකරුට දන්වා යැවීම සුදුසු බවට කාරක සභාව තීරණය කරන ලදී.
15. 2020.01.24 දින පැවති කාරක සභාවේ තීරණ අංක 02 (10) යටතේ දැක්වෙන මාවරගොඩැල්ල ගම්වාසීන් විසින් ප්‍රාදේශීය සභා මන්ත්‍රී එච්.පී.උපුල් ප්‍රසන්න මැතිතුමා මඟින් “මාවරගොඩැල්ල ජනපදයට පිවිසෙන මාර්ගයේ බෝක්කුවක් අළුත්වැඩියා කර ගැනීම සඳහා ” හිසින් යුතුව 2019.12.05 දිනැතිව වග බටහිර මාවරගොඩැල්ල ගම්මානයට පිවිසෙන ප්‍රේමසිරි මාවතෙහි එච්.පී.ඥානසිරි මහතාගේ සහ එම්.අජිත් ආරියදාස මහතාගේ ඉඩමට මායිම්ව ඇති ඇළ මාර්ගය සඳහා සකසා ඇති බෝක්කුවේ ආරක්ෂක පැති බැම්ම කැඩී ඇති අතර, ඉදිරියේදී මාර්ගයද විනාශ වීමට ඉඩ ඇති බැවින් මාර්ගයේ ගමන් කරන ජනතාව අපහසුතාවයට පත්වන බවත් පැති බැම්ම සකසා දීමට අවශ්‍ය කටයුතු කර දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධව පාදුක්ක තාක්ෂණ නිළධාරි වාර්තාව අනුව බෝක්කුව දෙපස පැති බැමි දෙක කඩා වැටී ඇති අතර බෝක්කුව පටුවීම හේතුවෙන් වාහන ගමනාගමනයේ දී පැති බැමි වලට බලපෑම හේතුවෙන් පැති බැමි වලට හානි සිදු වි ඇත. බෝක්කුව පළල් කර දෙපස බැමි බැදීම සඳහා රු. 517536.54 ක ඇස්තමේන්තුව සලකා බැලූ කාරක සභාව මුදල් අනුමත කරගැනීමෙන් පසු ඉටු කිරීම සුදුසු බවට තීරණය කරන ලදී.
16. 2020.01.24 දින පැවති කාරක සභාවේ තීරණ අංක 02 (11) යටතේ දැක්වෙන කොස්ගම, බොරළුගොඩ ප්‍රදේශවාසීන් විසින් “ඇළ මාර්ගයක් අවහිර වීම සම්බන්ධවයි” හිසින් යුතුව 2019.10.24 දිනැතිව ශාලාව වත්ත බොරළුගොඩලන්ද අතරින් සාලාව වත්තේ සිට ගලා බසින ඇල මාර්ගයේ ජලය ගලා බැසීම නිසියාකාරව සිදු නොවන බවත් “අතුලයාපා” වැඩපල අසලින් ඇල මාර්ගය අවහිර කර ඇති අතර එම නිසා වැසි දින වලදී ඇල මාර්ගය අවහිර වී ඇල උතුරා යාම නිසා මාර්ගය ජලයෙන් යටවන බවත් මේ සම්බන්ධව සොයා බලන ලෙස ඉල්ලමින් යොමු කරන ලද ලිපිය සම්බන්ධව කොස්ගම තාක්ෂණ නිළධාරී වාර්තාව අනුව ඇල මාර්ගය මතුපිට විවෘත නොවන අතර පොළව යට සිලින්ඩර් යොදා සකසා ඇති නමුත් සිලින්ඩර් යොදා ඇති ආකාරය පිළිබඳව සෑහිමකට පත්විය නොහැක.Manhale යොදා නොමැත. යාබඳ ඉඩම ද මේ වන විට මතුපිට විවෘත නොවන අයුරින් සිලින්ඩර් යොදා ඇත. අදාල පාර්ශවයන්ට සැලසුම පරීක්ෂා කර ඇලට මාර්ගය තහවුරු කර අනුමැතියන් වේ නම් ඉදිරිපත් කරන ලෙස දන්වා ඇතත් මෙතෙක් සැලසුම ඉදිරිපත් කර නොමැත. මේ සම්බන්ධව සලකා බැලූ කාරක සභාව අදාල පාර්ශවයන් කැඳවා 2020.01.24 දින සාකච්ඡාව පැවැත්වූ අතර එම සාකච්ඡාවේ දී පිඹුරුපතේ සඳහන් පරිදි කාණුව භෞතිකව සකස් කිරිමේ කටයුතු කරන ලෙස වසන්තා වික්‍රමාරච්චි මිය හා එව්.පී. විරසේන මහතා වෙත දන්වා සිටින ලදී.
17. 2020.01.24 දින පැවති කාරක සභාවේ තීරණ අංක 02 (14) යටතේ දැක්වෙන ගරු ප්‍රාදේශීය සභා මන්ත්‍රි වරුණ දිලිප් කුමාර මැතිතුමා විසින් 2019.12.20 දිනැතිව “(ASP) හල්පේ පොදු පහසුකම් ඉඩම වෙන් කර ගැනීම සඳහා” යන හිසින් යුතුව සීතාවක ප්‍රාදේශීය සභාවට අයත් පර්චස් 1132.8 වන ඉඩම මැනුම් කටයුතු කර වෙන් කර ගැනීමට කටයුතු කර දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව 2019.10.28 දින පැවති මුදල් හා ප්‍රතිපත්ති කාරක සභාවේ තීරණ අංක 02(02) යටතේ එම භූමියේ අභ්‍යන්තර මායිම් කිසිවක් භූමියේ නොමැති බැවින් භූමිය එලි නොකර බිම් කොටස් මැන භූමිය ලකුණු කිරීම කල නොහැකි බැවින් ප්‍රාදේශීය සභා සේවකයින් යොදා එළි කිරීමෙන් පසු මැනුම් කටයුතු සිදු කිරීම සුදුසු බවට තීරණය කර ඇති අතර, මේ සඳහා කුඩා බැකෝ යන්ත්‍රයක් කුලී පදනම මත යොදා එළි කිරීම සුදුසු බවට කාරක සභාව තීරණය කරන ලදී.
18. 2020.01.24 දින පැවති කාරක සභාවේ තීරණ අංක 02 (15) යටතේ දැක්වෙන සාලාව, අකරවිට, ආනන්දගම, නො.132, ඒ.අශෝක පුෂ්පරත්න මහතා විසින් 2019.12.19 දිනැතිව නිවසට යාබදව ඉදි කරමින් පවතින අනවසර ගොඩනැගිල්ල මගින් ඉඩමට වතුර වැටෙන ආකාරයට ඉදිකරමින් පවතී. මේ ගැන ගොඩනැගිල්ල හිමිකරු වෙත දැනුම් දුන් නමුදු කිසිදු ප්‍රතිචාරයක් නොදක්වා ගොඩනැගිල්ල ඉදිකරමින් පවතින අතර මෙම ගොඩනැගිල්ල හා මාගේ ඉඩම අතර දුර අඩි 1 ½ ක් නොමැති බැවින් මේ පිළිබඳ සොයාබලා අවශ්‍ය කටයුතු කරදෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධයෙන් ස්ථානීය පරීක්ෂණයක් පැවැත්වීම සුදුසු බවට තීරණය කරන ලදී.
19. 2020.01.24 දින පැවති කාරක සභාවේ තීරණ අංක 02 (16) යටතේ දැක්වෙන කළු අග්ගල - පොල්හේන මාර්ගය සංවර්ධන කිරීම හිසින් යුතුව 2019.11.26 දිනැතිව කළුඅග්ගල ඈගල පාර ප්‍රදේශවාසීන් විසින් ගරු ප්‍රාදේශීය සභා මන්ත්‍රි එම්.ඩී.මාලනී චන්ද්‍රලතා මැතිතුමිය වෙත ඉදිරිපත් කර ගරු මන්ත්‍රිතුමිය විසින් 2019.12.10 දින මහා සභාවේ ඉදිරිපත් කරන ලද ලිපිය අංක 436 කළුඅග්ගල ග්‍රාම නිලධාරී වසමට අයත් කළුඅග්ගල ඈගල මාර්ගයෙන් හැරී යන අතුරු මාර්ගය වන “පොල්හේන”මාර්ගයේ අඩකට වඩා වැඩි ප්‍රමාණයක් වර්ෂ වල දී කොන්ක්‍රිට් යොදා සංවර්ධනය කර ඇති අතර එහි අවසාන කොටස ගමනාගමනය කිරීමට නොහැකිව අපහසුතාවයට පත්ව ඇති අතර එම කොටස කොන්ක්‍රිට් කර සකස් කර දීමට කටයුතු කරන ලෙස ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධයෙන් කොස්ගම තාක්ෂණ නිළධාරී වාර්තාව අනුව මෙම මාර්ගය සභාව සතු මාර්ගයක් නොවන අතර 65m ක ප්‍රමාණය සංවර්ධනය කළ යුතුව පවතින බැවින් මාර්ගය සභාව වෙත පවරා ගැනිමෙන් පසු සංවර්ධනය කිරිම සුදුසු බවට කාරක සභාව තීරණය කරන ලදී.
20. 2020.01.24 දින පැවති කාරක සභාවේ තීරණ අංක 02 (17) යටතේ දැක්වෙන පාදුක්ක, වේරගල, අංක 66 දෙවෙනි පටුමග, එස්.ඒ.එස්.එස් පෙරේරා මහතා විසින් “ප්‍රාදේශීය සභා පනතේ 23 වන වගන්ති ප්‍රකාර ප්‍රාදේශීය සභාවට අයත් වේරගල අඩි 20 ක් පුළුල් වූ දෙවැනි පටුමග සහ නේවාසික ස්ථිර පදිංචි කරුවන් සඳහා වෙන් කර දි ඇති අඩි 15 ක් පුලුල් වූ අතුරු පොදු මාර්ගය , 67/2/ඒ , දෙවැනි පටුමගේ වේරගල, පදිංචි මරහැඩිගේ විල්බට් යන අය විසින් ඔහුගේ ඉඩමට නතු කරගෙන සිටින බවට පැමිණිලි කරමින් එම ඉඩම් ප්‍රමාණය නැවත අදාල මාර්ග වලට ලබා දීමට කටයුතු කරන ලෙස ඉල්ලමින් ප්‍රදේශවාසීන් විසින් මාර්ගය භාවිතා කල බවට තහවුරු ලිපි සමඟ ඉදිරිපත් කරන ලද ලිපිය සලකා බැලූ කාරක සභාව මේ සම්බන්ධයෙන් පාදුක්ක තාක්ෂණ නිලධාරී වාර්තාව අනුව ප්‍රධාන පාර පළල අඩි 20'0 ලෙස පවතින අතර (දැනට පවතින මායිම් වැට අනුව) අතුරු මාර්ගයේ පළල පාර ආරම්භ කොටසේ විල්බට් නැමැති අයට අයිති කැබලි අංක (06) දරණ ඉඩම් කොටසේ දී අඩි 14'0' 13'0' 12'0' ආදි වශයෙන් ඇති අතර අතුරු මාර්ගයේ ඉතිරිඅ දිග ප්‍රමාණය පාරේ පළල අඩි 15'0' පමණ වන බැවින් මේ සම්බන්ධව සලකා බැලූ කාරක සභාව අදාල පාර්ශවයන් කැඳවා සාකච්ඡා කිරීම සුදුසු බවට තීරණය කරන ලදී
21. 2020.01.24 දින පැවති කාරක සභාවේ තීරණ අංක 02 (18) යටතේ දැක්වෙන ගරු ප්‍රාදේශීය සභා මන්ත්‍රි වරුණ දිලිප් කුමාර මැතිතුමා විසින් “උග්ගල්ල කොට්ඨාශයේ ගැටළු සම්බන්ධවයි” හිසින් යුතුව 2019.12.20 දිනැතිව අංගම්පිටිය දැඩිගම්පුර මාර්ගයේ සභාව සතු ඉඩමෙහි ඇති වතුර ටැංකිය අබලන් තත්වයේ පවතී. වතුර කාන්දුවක් ද සිදු වන අතර මේ සඳහා පරීක්ෂා කර බලා පදිංචි පවුල් 30 ක පමණ ජල ගැටළුව විසදා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව පාදුක්ක තාක්ෂණ නිළධාරී වාර්තාව අනුව සභාව සතු ඉඩම් කොටසේ වෙන්දේසි ආයතනයක් විසින් ඉදි කර ඇති පැරණි ජල ටැංකිය ජලය රඳවන කොට අබලන්ව පැවති අතර කොන්ක්‍රීට් කුළුණු 04 සහ කොන්ක්‍රීට් තට්ටුව හොඳ තත්වයේ පවතින ජල ටැංකිය අළුත්වැඩියා කල නොහැකි ලෙස පුපුරා ඇති අතර එය අළුත්වැඩියා කිරීම සඳහා ඉදිරිපත් කරන ලද රු. 142095.65 ක ඇස්තමේන්තුව සලකා බැලූ කාරක සභාව වෙන්දේසී ඉඩමේ පදිංචිකරුවන් සදහා ජලය ලබා ගැනිමට ජාතික ජල සම්පාදන මණ්ඩලයෙන් ඇස්තමේන්තුවක් ලබා ගැනීම සුදුසු බවට තීරණය කරන ලදී.
22. 2020.01.24 දින පැවති කාරක සභාවේ තීරණ අංක 02 (20) යටතේ දැක්වෙන වග මාවල්ගම, නො 176 /H, A.W.I. අලගියවන්න රොෂාන් මයා විසින් “ නිවස තුළට අප ජලය සහ වැසි ජලය ගලා ඒම සම්බන්ධවයි” හිසින් යුතුව 2019.01.25 දිනැතිව මාගේ නිවසට ඉහළින් පදිංචි නිවෙස් හිමියා ඔහුගේ නිවස වටා බැම්මක් බැඳ මගේ නිවසට වැසි ජලය හා අප ජලය ගලා එන සේ බැම්ම කෙළවරින් අඩි 01- 02 පමණ විවරයක් ඉතිරි කර ඇත. අප නිවසට හා බීමට ගන්නා ළිඳට ඉතාමත් තර්ජනයක් වී ඇත. එහෙයින් මේ සම්බන්ධව සාධාරණයක් ඉටු කර දෙන මෙන් ඉල්ලමින් යොමු කරන ලද ලිපිය සම්බන්ධව කොස්ගම තාක්ෂණ නිලධාරි වාර්ථාව අනුව අවිධිමත් ලෙස අනුබෙඳුම් කර විකුණා ඇති ඉඩම් බැවින් නිසි ජල බැසයන ක්‍රම වේදයක් සපයා නොමැති බවත් අදාල සැලසුම් පිටපත් ලබා දෙන ලෙස දෙපාර්ශවයම දැනුවත් කර ඇති අතර මෙම ගැටළුව සම්බන්ධව පොලිසිය වෙතද යොමු වී ඇති අතර පොලිසිය වෙත ගොස් නැවත කාර්යාලය වෙත පැමිණ දෙපාර්ශවයම එකඟතාවයක් ඇතිකරලීමට උත්සහ කළ අතර එහිදී ඔවුන්ගේ ඉල්ලීම වූයේ මෙම ඉඩම් මෙම ඉඩම් දෙකට අමතරව ඉහළින් හා පහළින් ඇති නිවාස වල අයටද කරුණු පැහැදිලි කර දෙන ලෙසත් ඒ වන විටත් සැලසුම් පිටපත් සොයා දෙන ලෙස දැනුවත් කර අතර පැමිණිලි පාර්ශවය තම අවශ්‍යතාවයට එම බැම්මේ විවරය වසා දැමීමට උත්සහ කළද ඒ සඳහා කරුණු විමසීමකින් තොරව අවසර දිය නොහැකි බව දන්වා ඇති අතර මේ සම්බන්ධව සලකා බැලූ කාරක සභාව මේ සම්බන්ධව ස්ථානීය පරීක්ෂණයක් සිදු කිරීම සුදුසු බවට තීරණය කරන ලදී.
23. 2020.01.24 දින පැවති කාරක සභාවේ තීරණ අංක 02 (21) යටතේ දැක්වෙන ගරු ප්‍රාදේශීය සභා මන්ත්‍රි චන්දන මුදුන්කොටුවමැතිතුමා විසින් “මාර්ගයක් ප්‍රාදේශීය සභාව වෙත පැවරීම” හිසින් යුතුව 2019.12.16 දිනැතිව කොස්ගම, පරණගම බෝධිය මාර්ගයේ ඇති දෙවන අතුරු මාර්ගය සීතාවක ප්‍රාදේශීය සභාවට පවරා ගැනීමට අවශ්‍ය කටයුතු සලසා දෙන මෙන් ඔප්පු පිටපත් හා පවරා ගැනීමෙ ඉල්ලුම්පත්‍ර සමඟ ඉදිරිපත් කරන ලද ලිපිය සලකා බැලූ කාරක සභාව මේ සම්බන්ධව කොස්ගම තාක්ෂණ නිලධාරි වාර්තාව අනුව සියළු පදිංචිකරුවන්ගේ එකඟතාවය හා ඔප්පු පිටපත් ලබා දී නොමැති බැවින් අවශ්‍ය ලිපි ලේඛන සම්පූර්ණ කර නැවත කාර්මික සේවා කාරක සභාව වෙත ඉදිරිපත් කිරීම සුදුසු බවට කාරක සභාව තීරණය කරන ලදී.
24. 2020.01.24 දින පැවති කාරක සභාවේ තීරණ අංක 02 (22) යටතේ දැක්වෙන ගරු උප සභාපති එස්.ඩී. මංජුල ප්‍රදීප් කුමාර් මැතිතුමා විසින් “පෞද්ගලික පාරවල් ප්‍රාදේශීය සභාව වෙත පැවරීම” හිසින් යුතුව 2019.12.16 දිනැතිව පාදුක්ක ප්‍රාදේශීය ලේකම් කාර්යාලයට අයත් අංක 458/ බී, ගුරුලාන ප්‍රාදේශීය ලේකම් කාර්යාලයට අයත් පැපොල්ගහලන්ද පාර සීතාවක ප්‍රාදේශීය සභාව වෙත පවරා ගැනීමට අවශ්‍ය කටයුතු කර දෙන මෙන් ඔප්පු පිටපත් හා පවරා ගැනීමේ ඉල්ලුම්පත්‍ර සමඟ ඉදිරිපත් කරන ලද ලිපිය සලකා බැලූ කාරක සභාව පාදුක්ක තාක්ෂණ නිලධාරි වාර්තාව අනුව ගුරුලාන තුම්මෝදර පාර - ඉහළ කිරිමැටිය ආරම්භ වී වෙන්දේසි වත්ත පෞද්ගලික ඉඩමෙන් අවසන් වන මෙම මාර්ගය දිග 110.00 m (අඩි 361.0') හා පළල 4.57 m (අඩි 15'0') වන මෙම මාර්ග සීතාවක ප්‍රාදේශීය සභාව වෙත පවරා ගැනීම සඳහා ඉදිරි මහ සභාවට යෝජනාවක් ඉදිරිපත් කිරීම සුදුසු බවට කාරක සභාව තිරණය කරන ලදී.
25. 2020.01.24 දින පැවති කාරක සභාවේ තීරණ අංක 02 (23) යටතේ දැක්වෙන කොස්ගම පරණගම නො. 554/1/ඒ, කේ.කේ. සුනිල් පද්මසිරි මහතා විසින් “සින්නක්කර ඉඩමෙන් කොටසක් පොදු පාරක් සඳහා පවරා දීම” හිසින් යුතුව 2019.12.16 දිනැතිව ඔප්පු අංක 3208 දරණ සින්නක්කර ඉඩමෙන් පොදු පාරක් සඳහා පරිහරණය කිරීමට පර්චස් 10 ක බිම් කොටසක් බෙදා වෙන් කර සින්නක්කරව සීතාවක ප්‍රාදේශීය සභාවට අයිතිය පවරා දීමට කැමති බව ප්‍රකාශ කරමින් ඉදිරිපත් කරන ලද ලිපිය සලකා බැලූ කාරක සභාව අදාල බිම් කොටස පවරා දීමෙන් පසු කොස්ගම තාක්ෂණ නිලධාරී වාර්තාව අනුව ගොවිජන සේවා නිර්දේශය ලබා ගෙන සංවර්ධනය කිරීම සුදුසු බවට කාරක සභාව තීරණය කරන ලදී.
26. 2020.01.24 දින පැවති කාරක සභාවේ තීරණ අංක 02 (18) යටතේ දැක්වෙන පාදුක්ක, බෝපේ, ගුරුලාන 458/බී ග්‍රාම සංවර්ධන සමිතියේ සභාපති ශ්‍රී ලාල් මහතා විසින් “ගම්බද මාර්ගයක් ප්‍රාදේශීය සභාවට ලියාපදිංචි සභාවට ලියාපදිංචි කිරීම” හිසින් යුතුව 2019.09.10 දිනැතිව ගුරුලාන ග්‍රාම සේවා වසමට අයත් එගොඩ ගුරුලාන ජනපදයේ පවුල් 15 ක් 20ක් පමණ සිටින අතර එම මාර්ගය සංවර්ධනය කර දෙන මෙන් ඉල්ලමින් ගම්වාසීන්ගේ අත්සන් ලේඛනය හා ඔප්පු පිටපත් සමඟ යොමු කරන ලද ලිපිය සලකා බැලූ කාරක සභාව පාදුක්ක තාක්ෂණ නිලධාරි වාර්තාව අනුව ගුරුලාන ජනසවි මාවතේ ආරම්භ වී ඩග්ලස් මයාට අයිති පුද්ගලික ඉඩමෙන් අවසන් වන මෙම මාර්ගය සීතාවක ප්‍රාදේශීය සභාවට පවරා ගැනිම සඳහා ඉදිරි මහ සභාවට යෝජනාවක් ඉදිරිපත් කිරීම සුදුසු බවට කාරක සභාව තිරණය කරන ලදි.

**02) ලිපි ලේඛන සලකා බැලිම.**

1. පළාත් පාලන සහකාර කොමසාරිස් කාර්යාලය (කො.දි) විසින් “යාබඳ ඉඩම මැදින් මාගේ ඉඩමට ගලන වැසි ජලය සම්බන්ධවයි” හිසින් යුතුව 2019.12.02 දිනැතිව ACLG CO-08/13/ම.පැ.2019 යටතේ පළාත් පාලන අමාත්‍යාංශ ලේකම් වෙත ඉදිරිපත් කර ඇති පැමිණිල්ල අනුව පත් කරන ලද කමිටු වාර්තාවේ සඳහන් නිර්දේශ ක්‍රියාත්මක කරන ලෙස වග, කහහේන අංක 325/සී, ආර්.ඒ.ඩී.ජේ. ශ්‍රීයානි මහත්මිය වෙත යොමු කරන ලද ලිපියේ පිටපත සලකා බැලූ කාරක සභාව මේ සම්බන්ධව ස්ථානීය පරීක්ෂණයක් සිදු කර ඇති අතර නිර්දේශ ක්‍රියාත්මක කිරීම සඳහා දැනට පවතින පස් කාණුව විධිමත් පරිදි සීතාවක ප්‍රාදේශීය සභාව වෙත පවරා දෙන ලෙස දන්වා සිටීම සුදුසු බවට කාරක සභාව තීරණය කරන ලදි.

1. පාදුක්ක අරුක්වත්ත, ගජ මාවත අංක 27/1 ඒ.එස්.ජී.කුමාරි අළුත්ගේ මිය විසින් ගරු ප්‍රාදේශීය සභා මන්ත්‍රී නිමල් යසසිරි කළුපහන මැතිතුමා මඟින් “පාරක් ලබා ගැනීම සම්බන්ධයෙන්” හිසින් යුතුව 2020.01.20 දිනැතිව අරුක්වත්ත, ගනේගොඩ පෙදෙසේ පරම්පරාවෙන් උරුම වූ මිල්ගහවත්ත ඉඩම සඳහා යන මාර්ගය යසසිරු පටුමග ලෙස නම් කර ඇති අතර මෙම යසසිරු පටුමගට මායිම්ව ඇති ඉඩමට යන විට වෙන්දේසිකරු විසින් පාර වසා දමා ඇති අතර යසසිරු පටුමගට මායිම්ව ඇති ඉඩම සඳහා මාර්ගය ලබා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සඳහා පාදුක්ක තාක්ෂණ වාර්තාවක් ලබා ගැනීම සුදුසු බවට තීරණය කරන ලදී.
2. මිරිස්වත්ත, ඇස්වත්ත පාර අතුරු මාර්ගයේ ප්‍රදේශවාසීන් විසින් “පෞද්ගලික පාරක් ප්‍රාදේශීය සභාවට පවරා ගැනීම සම්බන්ධවයි” හිසින් යුතුව 2020.01.24 දිනැතිව මිරිස්වත්ත අතුරු මාර්ගයේ පවුල් 07 ක් පමණ පදිංචි වී සිටින අතර මාර්ගය සෝදා පාළුවට ලක්ව ඇති අතර මාර්ගය පිළිසකර කර ගැනිම සඳහා මාර්ගය සභාවට පවරා ගැනිමට කටයුතු කරන ලෙස ඉල්ලමින් යොමු කරන ලද ලිපිය සලකා බැලූ කාරක සභාව මේ සඳහා කොස්ගම තාක්ෂණ නිළධාරී වාර්තාවක් ලබා ගැනීම සුදුසු බවට තීරණය කරන ලදී.
3. “පහත්ගම, කිඹුල්බෙනේ පාර තාර දැමිම සම්බන්ධවයි” හිසින් යුතුව පහත්ගම කිඹුල්බෙනේ පාර ගම්වාසීන් විසින් ගරු ප්‍රාදේශීය සභා මන්ත්‍රී ගීතාමණී ස්වර්ණලතා මැතිතුමිය වෙත ඉදිරිපත් කර ගරු මන්ත්‍රීතුමිය විසින් 2020.01.13 දින මහ සභා සංදේශ පෙත්සම් යටතේ ඉදිරිපත් කරන ලද ලිපිය අනුව පහත්ගම කිඹුල්බෙනේ මාර්ගය මුල් කොටස තාර දමා මාසයක් ගත නොවූ අතර තාර දැමූ කොන්ත්‍රාත්කරු ඉතාමත් පහසුවෙන් දින 02 ක් ඇතුලත ඉතා අවිධිමත් ලෙස උඩින් පල්ලෙන් තාර ඇති අතර මේ සම්බන්ධයෙන් සොයා බලන ලෙසත් නැවත තාර දමා සකස් කර දෙන ලෙස ඉල්ලමින් යොමු කරන ලද ලිපිය සලකා බැලූ කාරක සභාව මේ සඳහා හංවැල්ල තාක්ෂණ නිළධාරී වාර්තාවක් ලබා ගැනීම සුදුසු බවට තීරණය කරන ලදී.
4. හංවැල්ල, කූඩළුවිල නො.371/ඒ, ඩී.පි. විමලාවති මිය විසින් “අඩි 17 ක් වන පිටවලලන්ද මාර්ගය අවහිර කරගෙන සිටීම සම්බන්ධයෙන්” හිසින් යුතුව 2020.01.22 දිනැතිව ඉහත ලිපිනයේ පදිංචි මාගේ නිවස ඉදිරිපිට ඇති ප්‍රධාන මාර්ගයේ පිටවලලන්ද පාර අඩි 17 කි. ඊ.පී.මහින්දපාල වන අයගේ ඉඩමෙන් පාර අඩි 04 ක් පමණ නීති විරෝධිව අල්ලාගෙන ඇති අතර මේ මාර්ගය අතරමඟදී පටුවීම නිසා මාර්ගය ගමන් ගන්නා අයගේ සහ අසල්වාසීන්ගේ විරෝදතාවයක් ඇති අතර ඒ අසල ඇති නව වෙන්දේසී ඉඩමේ අඩි 17 ක් වන නමුත් මහින්ද මහතාගේ නිවස ළඟ ඇත්තේ අඩි 08 ක් පමණි. මේ නිසා මාර්ගයේ ගමන් ගන්නා රථ වාහන ද බොහෝ අසීරුතාවයට පත් වේ. එම නිසා අඩි 17 ක් වන පාර අතරමඟදී අඩි 08 ක් දක්වා පටු කර ඇති බැවින් මෙම සම්බන්ධයෙන් සොයා බලා විසඳා දෙන ලෙස ඉල්ලමින් යොමු කරන ලද ලිපිය සලකා බැලූ කාරක සභාව මේ සදහා හංවැල්ල තාක්ෂණ නිළධාරී වාර්තාවක් ලබා ගැනීම සුදුසු බවට තීරණය කරන ලදී.
5. පාදුක්ක, මලගල නො.467 ග්‍රාම සංවර්ධන සමිතියේ ගරු ලේකම්තුමා එච්.ඒ.ජයන්ත කුමාර මහතා විසින් ගරු ප්‍රාදේශීය මන්ත්‍රි විසින් ගරු ප්‍රාදේශීය මන්ත්‍රි අශෝක වැලිකල මැතිතුමා මඟින් “අංක 467 මලගල ග්‍රාම නිලධාරී වසමේ ප්‍රාදේශීය සභාව සතු මාර්ග වල බර වාහන ගමන් කිරීම ” හිසින් යුතුව අංක 467 මලගල ග්‍රාම නිලධාරී වසමේ ප්‍රාදේශීය සභාව සතු මුරුතගහහේන දිගන්වල, කිස්සිය පොල්කන්ද කොරළඉම, සුසාන භූමිය යන මාර්ග වල අධික බර වාහන ගමන් කිරීම නිසා එහි ඇති බෝක්කු කොන්ක්‍රීට් දමා ඇති ස්ථාන කැඩීගොස් මාර්ගය විනාශයට පත්ව ඇත. මෙම මාර්ග වල ගමන් කරන වාහන වල බර සීමාවක් තිරණය කර මාර්ග පුවරු සවිකර දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සඳහා පාදුක්ක තාක්ෂණ නිළධාරී වාර්තාවක් ලබා ගැනීම සුදුසු බවට තිරණය කරන ලදී.
6. පාදුක්ක මලගල, යටවතුර විහාරාධිපති සහ අනුශාසක පූජ්‍ය නාවල සෝහිත ස්ථිවිර වහන්සේ විසින් ගරු ප්‍රාදේශීය සභා මන්ත්‍රි අශෝක වැලිකල මැතිතුමා මඟින් “යටවතුර සංජය චිත්ත විවේකාරාමයට යාබදව ඇති සීතාවක ප්‍රාදේශීය සභාව සතු ඉඩමේ ජල මුද්‍රිත වැසිකිළි 03 ක් සාදා ගැනීම සදහා” හිසින් යුතුව 2019.12.17 දිනැතිව යටවතුර සංජය චිත්ත විවේකාරාමයට යාබද ව ඇති සීතාවක ප්‍රාදේශීය සභාව සතු ඉඩම කඳු සහිත කොටස සීතාවක ප්‍රාදේශීය සභාවේ බැකෝ යන්ත්‍ර මඟින් පිට්ටනියක් ලෙස සංවර්ධනය කර ඇති අතර එම ඉඩමේ විහාරස්ථානයේ සියලු ආගමික කටයුතු වලදී තාවකාලිකව මඩු සාදා පිංකම් කටයුතු සාර්ථකව කිරීමට මහඟු පිටුවහලක් වන අතර මාලති උයනේ දරුවන් බැට්මින්ටන් වැනි ක්‍රීඩා හා වෙනත් ක්‍රීඩා සඳහා මෙම පිටිටනිය භාවිතා කරන අතර දරුවන් සහ විහාරස්ථානයට නිතිපතා පැමිණෙන දායක දායිකාවන්ගේ ප්‍රයෝජනය සඳහා ජල මුද්‍රිත වැසිකිළි 03 ක් ප්‍රාදේශීය සභා අරමුදලින් නිම කර දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධව පාදුක්ක තාක්ෂණ නිලධාරී වාර්තාවක් ලබා ගැනීම සුදුසු බවට තිරණය කරන ලදී.
7. පාදුක්ක, උඩුමුල්ල හොරණ පාර, අංක 177/1 එච්.ජි.ගුණදාස මහතා විසින් ගරු ප්‍රාදේශීය සභා මන්ත්‍රි අශෝක වැලිකල මැතිතුමා මඟින් “ අතුරු මාර්ග සීතාවක ප්‍රාදේශීය සභාවේ ලියාපදිංචි කර ගැනීම ” හිසින් යුතුව 2020.01.17 දිනැතිව පාදුක්ක ප්‍රාදේශීය ලේකම් බල ප්‍රදේශයේ උඩුමුල්ල ග්‍රාම සේවා වසමේ පිහිටා ඇති මීපේ - හොරණ ප්‍රධාන මාර්ගයෙන් පටන් ගෙන උඩුමුල්ල - පොල්වත්ත හරහා පාදුක්ක දක්වා වැටී ඇති ඩී.ඩී. නිමල්සිරි මාවතට වැටෙන හේවාවසම් ගමගේ මාවත නමින් හඳුන්වන අතුරු මාර්ගය (1Km පමණ) සහ එම අතුරු මාර්ගයෙන් දකුණට වැටී ඇති ගමගේ වත්ත ප්‍රදේශයට පිවිසෙන අතුරු මාර්ගය සීතාවක ප්‍රාදේශීය සභාවේ ලියාපදිංචි කිරීමට කටයුතු කරන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධව පාදුක්ක තාක්ෂණ නිලධාරී වාර්තාවක් ලබා ගැනීම සුදුසු බවට තිරණය කරන ලදී.
8. වග, පින්නවල, 22, රජපොල, කේ.පි.ඩි.සෝමදාස මහතා විසින් “වග පින්නවල රාජපොල සුසාන භූමිය පාරේ අතුරු මාර්ගය සංවර්ධනය සඳහා ප්‍රාදේශීය සභාවට පවරා ගැනිම” හිසින් යුතුව 2019.11.30 දිනැතිව වග පින්නවල රාජපොල සුසාන භූමිය පාරේ අතුරු මාර්ගය දැනට භාවිතා කරන අතර කුඹුරු හිමියන් ද මෙම මාර්ගය භාවිතා කරන අතර මෙම මාර්ගය ප්‍රාදේශීය සභාවට පවරාගෙන සංවර්ධනය කරදෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධව පාදුක්ක තාක්ෂණ නිලධාරී වාර්තාවක් ලබා ගැනීම සුදුසු බවට තිරණය කරන ලදී.
9. ගරු ප්‍රාදේශීය සභා මන්ත්‍රි ගමගේ චන්ද්‍රසිරි මැතිතුමා විසින් “මාර්ග පවරා ගැනීම” හිසින් යුතුව 2020.01.12 දිනැතිව ගලගෙදර නැගෙනහිර ග්‍රාම සේවා වසමේ ඉඩම් ප්‍රතිසංස්කරණය සභාව මඟින් ජනතාව වෙත බෙදා දෙන ලද ඉඩම් පිවිසුම් මාර්ග සීතාවක ප්‍රාදේශීය සභාවට පවරාගෙන නොමැති බැවින් ඉඩම් ප්‍රතිසංස්කරණ කොමිසම මඟින් සකස් කරන ලද එම ඉඩම සඳහා වූ අංක 16 දරණ පිඹුරේ පිවිසුම් මාර්ග සඳහා වෙන් කර ඇති ලොට් අංක 12, 20, 33, 35, 38, 41, 45 සහ 51 කොටස් ප්‍රාදේශීය සභාවට පවරාගෙන සංවර්ධනය කිරීමට අවශ්‍ය කටුයුතු කරදෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධව පාදුක්ක තාක්ෂණ නිලධාරී වාර්තාවක් ලබා ගැනීම සුදුසු බවට තිරණය කරන ලදී.
10. හංවැල්ල, කූඩළුවිල ප්‍රදේශවාසීන් විසින් “මාර්ගයේ මධ්‍යස්ථානයේ ඇති විදුලි රැහැන් කණුව ඉවත් කිරීම සඳහා” හිසින් යුතුව නො.444 ඩී, කූඩළුවිල ග්‍රාම සේවා වසමට අයත් කුඩළුවිල බෝධිය අසලින් පහළට ගමන් කරන මාර්ගය එක් කොටසක් පිළිසකර කර ඇති අතර තවත් 150m පමණ දුර ප්‍රමාණයක් අබලන්ව පවති. එම මාර්ගය අවසන් වන තැන නො.407/ඒ2, නිවසේ පදිංචි එම්.එස්.පී.රත්නසේකර යන අයගේ සහ නො.407/ඒ1 ඩබ්.පී.රුවන්චන්ද්‍ර යන අයගේ නිවසට ගමන් කරන මාර්ගය මැද විදුලි බල මණ්ඩලය මඟින් විදුලි කණුවක් සිටුවා ඇති අතර එම නිවෙස් දෙකට රථවාහනයකින් ගමන් කිරීමට නොහැකි අතර එම විදුලි කණුව ඉවත් කර දෙන ලෙස ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධව හංවැල්ල තාක්ෂණ නිලධාරී වාර්තාවක් ලබා ගැනීම සුදුසු බවට තිරණය කරන ලදී.
11. කොටිගලහේන, ගලගෙදර ප්‍රදේශවාසීන් විසින් ගරු ප්‍රාදේශීය සභා මන්ත්‍රි ගමගේ චන්ද්‍රසිරි මැතිතුමා මඟින් “ගලගෙදර නැගෙනහිර කොටිගලහේන ග්‍රාමයේ අතුරු මාර්ග ප්‍රාදේශීය සභාවට අවශ්‍ය සංවර්ධන කටයුතු කර දෙන ලෙස ඉල්ලීමයි” හිසින් යුතුව ගලගෙදර නැගෙනහිර වසමේ කොටිගලහේන නැමැති ඉඩම 1988 මාර්තු 04 දින සීතාවක ප්‍රාදේශීය සභාව විසින් අනුමත කර කට්ටි කර විකුණූ ඉඩමකි. ඉඩමේ පිවිසුම් මාර්ග හා පොදු පහසුකම් සඳහා වූ කොටස ප්‍රාදේශීය සභාවට පවරාගෙන සංවර්ධනය කිරීමට අවශ්‍ය කටයුතු කර දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධව පාදුක්ක තාක්ෂණ නිලධාරී වාර්තාවක් ලබා ගැනීම සුදුසු බවට තීරණය කරන ලදී.
12. ගරු ප්‍රාදේශීය සභා මන්ත්‍රි වරුණ දිලිප් කුමාර මැතිතුමා විසින් “උග්ගල්ල මෙට්රෝ ලෑන්ඩ්ස් ආයතනයේ විදුලිය ලබා ගැනීමේ දී සිදු කරන මාර්ග හානිය සම්බන්ධවයි” හිසින් යුතුව 2020.01.23 දිනැතිව අංගම්පිටිය, උග්ගල්ල, ගල්කඩුව, කෙළිමඩල මාර්ගයේ උග්ගල්ල ග්‍රාමයේ පිහිටි මෙට්රෝ ලෑන්ඩ්ස් ආයතනයේ ඉඩම සඳහා විදුලිය ලබා ගැනීමට පූර්ව අනුමැතියකින් තොරව මාර්ගය තුල තැනීම් සිදු කර ඇත. මෙය ඉතාම අනතුරුදායක බවත් මේ සඳහා තාක්ෂණ නිළධාරී පරික්ෂාවකින් පසු අදාල හානිය තක්සේරු කරන ලෙසත් මාර්ගයේ කණු ඉවත් කරන ලෙසත් ඉල්ලමින් යොමු කරන ලද ලිපිය සලකා බැලූ කාරක සභාව මාර්ගය අනවසරයෙන් තැනිම් කර ඇති නම් එහි අලාභ හානිය සම්බන්ධයෙන් පාදුක්ක තාක්ෂණ නිලධාරී වාර්තාවක් ලබා ගැනීම සුදුසු බවට තිරණය කරන ලදී.
13. කොස්ගම, ගල්දොල පාර, බොරළුගොඩලන්ද හිරුණිකා සුහර්ෂිණී මිය විසින් “ජලය බැසයන කාණුව අවහිර කිරීම” හිසින් යුතුව බොරළුගොඩ ගල්දොර පාරේ පිහිටි බොරළුගොඩලන්ද ඉඩමේ ලොට් 1 ඉඩමට යාබඳව ඉඩමේ පදිංචි සීලවති යන අය මෙතෙක් පැවති ජලය බැස යන කාණුව ඉතා කුඩා කර ඇති අතර ඇය ඉතිරි කොටස ද වසා දැමීමට කටයුතු කරන අතර මේ සම්බන්ධව විසඳුමක් ලබා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව කොස්ගම තාක්ෂණ නිළධාරි වාර්තාව අනුව සැලසුම් වල ජල බස්නා කාණු දක්නට නොමැති අතර හිතාමතා අවහිර කර ඇති කාණුවක් බවට නිරීක්ෂණය නොවූ අතර ගැටළු තත්වයක් නිරීක්ෂණය නොවූ බැවින් මෙම ගැටලුව සම්බන්ධව පොලිසිය වෙත ද යොමු කර ඇති බවත් ඒ සඳහා දැනට විසඳුම් ලබා දී ඇති අතර මෙම අවහිර කර ඇතැයි ප්‍රකාශ වෙන කාණුව දැක්වෙන සැලැස්ම ඉදිරිපත් කරන ලෙස කොස්ගම, ගල්දොළ පාර, බොරළුගොඩලන්ද හිරුණිකා සුහර්ෂණී වෙත දන්වා යැවිම සුදුසු බවට තීරණය කරන ලදී.
14. හරිත නිම්නයේ පදිංචිකරුවන් විසින් “වැසි ජලය බැසයාමේ ගැටළුව සම්බන්ධව” හිසින් යුතුව මිරිස්වත්ත ප්‍රගති මාවතේ ඉහළ කොටස හරහා අධික වැසි ජලයක් හරිත නිම්නය කොටස් කරන ලද ඉඩම් හරහා ගලා යාම හේතුවෙන් එහි ජනතාව දැඩි අපහසුතාවයකට පත් වී ඇත. මේ හේතුවෙන් එහි පදිංචිකරුවන්ගේ වැසිකිළි වලවල් පිරීම හේතුවෙන් අපහසුතාවයකට පත්වන අතර මේ සම්බන්ධව සොයා බලන ලෙස ඉල්ලමින් යොමු කරන ලද ලිපිය සලකා බැලූ කාරක සභාව කොස්ගම තාක්ෂණ නිළධාරි වාර්තාව අනුව ප්‍රගති මාවත ප්‍රවේශයේ එකතු වන වැසි ජලය කොටසක් ස්වභාවික බැස්ම පවතින අයුරින් හරිත නිම්නය වෙන්දේසි ඉඩමේ ප්‍රවේශය වෙත යොමු වන අතර දෙපස කාණු ඔස්සේ බැසගොස් හරස් කාණු මඟින් හයිලෙවල් ප්‍රවේශය දෙසට යොමු වේ. මෙය ස්වභාවික ජල බැස්මක් බැවින් එය වෙනස් කිරීමක් සිදු කිරීම යෝග්‍ය නොවන අතර කාණු පද්ධතිය අවහිර නොවන ලෙස පවත්වාගෙන යාම සුදුසු බවට කාරක සභාව තීරණය කරන ලදී.

16. පුවක්පිටිය මිරිස්වත්ත, ආරණ්‍ය මාවත 58/Q/1 ජේ.ජේ.ආනන්ද මහතා විසින් “වැසි ජලය බැසයන ජල මාර්ගය වෙනස් කිරිම සම්බන්ධව” හිසින් යුතුව 2019.12.12 දිනැතිව මුණ්ඩිගල වන රක්ෂිතයේ සිට වැසි දිනට ගලා බසින විශාල දිය පහර නියමිත මාර්ගයෙන් ගලා බැසිම අවහිර කර කැබලි අංක 20 හි නො. 53, ආරණ්‍ය මාවත, මිරිස්වත්ත, පුවක්පිටිය ලිපිනයේ පදිංචි ප්‍රියන්ත ගලගෙදර අය විසින් නව ජල කාණු පද්ධතියක් නිර්මාණය කර ඇති බැවින් එම කාණු පද්ධතිය මඟින් මාගේ බිම් කොටසේ පැති කණ්ඩිය කඩා හැලීමට ඉඩ ඇති බැවින් එම නව කාණු පද්ධතිය නොමැතිව පෙර තිබූ ආකාරයට එම ජල මාර්ගය ගලා බැසීමට සලස්වා දී බිම් කොටසේ සිදුවන පාංශු ඛාදනය වලක්වා ගැනීමට හැකි අයුරින් සකස් කර දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව කොස්ගම තාක්ෂණ නිළධාරි වාර්තාව අනුව මෙම ඉඩම් රජයේ ප්‍රදාන කල ඒවා වන අතර ඔප්පු ලබා දි නොමැත. සැලසුම්වල ජල බස්නා කාණු නොමැති අතර , ස්වභාවික ජල බැස්ම අනුව ජලය ගලා ඒම සිදු වේ. සැලසුම් වල නිශ්චිත කාණුවක් නොමැති අතර ජලය බැස යාම සඳහා හරස් කාණුවක් යොදා ඇති අතර එම කාණුව ඔස්සේ ජලය බැස යාමට අවශ්‍ය පියවර දෙපාර්ශවය මඟින් ගත යුතු බවත් මායිමට දෙපසින් ඉඩම් වෙන් කර කාණුවක් යොදා හරස් කාණුව වෙත ජලය යොමු කිරීම සුදුසු බවට වාර්තා කර ඇති බැවින් තාක්ෂණ නිළධාරීතුමිය විසින් ලබා දි ඇති නිර්දේශ ක්‍රියාත්මක කරන ලෙස දෙපාර්ශව වෙත දන්වා යැවීමට සුදුසු බවට කාරක සභාව තීරණය කරන ලදී.

1. තම ඉඩමේ ආරක්ෂාවට සුදුසු රැඳවුම් බැම්ම අවසරය ලබා ඉදි කිරීම පැමිණිලිකරු විසින් කිරීම.
2. ජලය බැස යාමට ඉහළ සිට පහළට යොදා ඇති කාණුව (ප්‍රියන්ත යන අයගේ ඉඩම් වම් පස එලෙසම නඩත්තු කර පවත්වා ගෙන යාම.)
3. ඉඩම් දෙකේ නව මායිම් පිහිටුවා ඇති බැවින් එම මායිම් දෙපසට ඉඩම් වෙන් කර සුදුසු හරස් කාණුවක් සාදා ගැනීම.

17.සාලාව වත්ත, බී.චාන්දනී මිය විසින් ගරු ප්‍රාදේශීය සභා මන්ත්‍රී නන්ද කුමාරසිංහ මැතිතුමා මඟින් 2020.01.17 දිනැතිව සාලාවවත්ත වවුල්කැලේ කොටසේ ඇති ආරක්ෂක ගේට්ටුව නිසා පාසල් යන ළමුන් සහ රැකියාවට යන අය සඳහා නියමිත වේලාවට යාමට නොහැකි නිසා අපහසුතාවයට පත්වන අතර උදෑසන 6.00 සිට රාත්‍රී 8.30 දක්වා මෙම ගේට්ටුව විවෘත කර දෙන ලෙස ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධව වතු අධිකාරිතුමා දැනුවත් කිරීම සුදුසු බවට තීරණය කරන ලදි.

18.කොස්ගම, කරගල්ල, කරගල්ල සුභසාධක සමිතියේ සභාපති ජේ.ඒ.එස්.රංජිත් මහතා විසින් “ප්‍රවේශ මාර්ගය ප්‍රාදේශීය සභාව වෙත පැවරීම” හිසින් යුතුව 2020.01.16 දිනැතිව මාර්ගය පවරා ගැනීම සම්බන්ධව ඔප්පු පිටපත් හා කැමැත්ත ප්‍රකාශිත අයදුම්පත්‍ර සමඟ ඉදිරිපත් කරන ලද ලිපිය සලකා බැලූ කාරක සභාව මේ සම්බන්ධව කොස්ගම තාක්ෂණ නිළධාරි වාර්තාව ලබා ගැනීම සුදුසු බවට තීරණය කරන ලදි.

19. බී.එම්.බස්නායක මහතා විසින් ඉදිරිපත් කරන ලද “මාර්ගයක් සීතාවක ප්‍රාදේශීය සභාවට පවරා ගැනීම” සම්බන්ධව ඔප්පු පිටපත් හා කැමැත්ත ප්‍රකාශිත අයදුම්පත්‍ර සලකා බැලූ කාරක සභාව මේ සම්බන්ධව කොස්ගම තාක්ෂණ නිළධාරි වාර්තාවක් ලබා ගැනීම සුදුසු බවට තීරණය කරන ලදි.

20.ගරු ප්‍රාදේශීය සභා මන්ත්‍රී නන්ද කුමාරසිංහ මැතිතුමා විසින් “පාරක් පවරා ගැනීම සම්බන්ධව” හිසින් යුතුව 2020.01.16 දිනැතිව 435/A, ගිරාඉඹුල ග්‍රාම නිළධාරි වසමේ දෙල්ගහවත්ත නොහොත් බෝගහවත්ත ඉඩමෙන් වෙන් කරන ලද පෞද්ගලික පාර සීතාවක ප්‍රාදේශීය සභාවට පවරා ගන්නා ලෙස ඉල්ලමින් යොමු කරන ලද ලිපිය සලකා බැලූ කාරක සභාව මේ සම්බන්ධව කොස්ගම තාක්ෂණ නිළධාරි වාර්තාවක් ලබා ගැනීම සුදුසු බවට තීරණය කරන ලදි.

21.පුවක්පිටිය, මිරිස්වත්ත, 65/4, සහන් උයන ජේ.ජයසිංහ මයා විසින් “අනවසර ඉදි කිරීමක් සම්බන්ධව” හිසින් යුතුව 2020.01.13 දිනැතිව මිරිස්වත්ත සහන් උයන නැමති ඉඩමේ පොදු පහසුකම් කොටසේ මගේ නිවස ඉදිරිපිට අනවසරයෙන් ඉදි කිරීමට යන ප්‍රජා ශාලාව නිසා මගේ නිවසට දැඩි පාඩුවක් සහ වටිනාකමක් නැතිවී යන බවත්, මගේ ඉඩමත් පොදු ඉඩමත් මැදින් මුළු වත්තේම ජලය බැස යන්නේ මෙම ඉඩම යාබඳ කාණුව මඟින්ය. මේ නිසා මෙම ඉදි කිරීම වෙනත් ස්ථානයක ඉදි කරන ලෙස ඉල්ලමින් යොමු කරන ලද ලිපිය සලකා බැලූ කාරක සභාව කොස්ගම තාක්ෂණ නිළධාරි වාර්තාව අනුව මෙය වෙන්දේසි පොදු පහසුකම් ඉඩම වේ. එය රූඩ් 1 පර් 32.27 කි. එම ඉඩමේ ප්‍රජා ශාලාවක් ඉදිකිරීමට ඉල්ලුම් කර ඇත. දැනට අදාල ඉඩමේ අත්තිවාරම් කාණු කපා ඇත. ඉදිකිරීම් සිදු කර නොමැත. තාක්ෂණ නිළධාරි නිර්දේශ අනුව කටයුතු කිරිමත් සැලසුම් කමිටුව සඳහා අදාල පාර්ශවයන් කැඳවා සාකච්ඡා කිරීම සුදුසු බවට තීරණය කරන ලදි.

1. ඉඩමේ හිමිකරු ප්‍රාදේශීය සභාව බැවින් ඉඩමේ සියලු ඉදිකිරීම් ප්‍රාදේශීය සභාව මඟින් අනුමත විය යුතු වේ.
2. එහිදී ඉදිකිරීම් අදාල සමිතිය මඟින් කරන බව සඳහන් හෙයින් ඒ පිළිබඳව සභා තීරණයක් ගැනීම සුදුසු වේ.
3. යෝජිත සැලැස්ම සංවර්ධන රෙගුලාසිවලට අනුකූල වේ. තවද එහි පිහිටීම ඉඩමේ සෙසු කොටස්වල භාවිතය අවහිර නොවන අයුරින් ඇති නිසා සුදුසු වේ.
4. ජේ. ජයසිංහ නැමැති අයගේ පැමිණිල්ලේ සඳහන් කරුණු අතරින් අනවසර ඉදිකිරිමක් යන්නට අදාල සැලැස්ම සඳහා අනුමැතිය ලබා ගැනීමට අවශ්‍ය බවට අදාල සමිතිය දැනුවත් කර ඇත.
5. ජල බස්නා කාණු පද්ධතිය දැනට පවතින අතර එය අවහිරතාවයකින් තොරව පවත්වා ගෙන යාම.

22.හංවැල්ල තාක්ෂණ නිළධාරිතුමිය විසින් “මාර්ග අවහිරතා ඉවත් කිරීම” සම්බන්ධව හිසින් යුතුව 2019.12.31 දිනැතිව ලබුගම - දිද්දෙණිය මාර්ගයට හා උඩෝවිට මාර්ගයට යාබඳව ඇති ගොඩනැගිල්ලේ වහලය මාර්ගයට බාධා වන අයුරින් නිම කිරීම සම්බන්ධව තාක්ෂණ නිළධාරි වාර්තාව අනුව මෙම මාර්ගයේ අවහිරතා ඉවත් කරන ලෙස අදාල පාර්ශවයන් දැනුවත් කර ඇතත් එය ක්‍රියාත්මක කර නොමැති බැවින් ගරු සභාපතිතුමාගේ උපදෙස් මත 2020.12.23 වන දින සාකච්ඡාව සඳහා කැඳවීම් සිදු කර ඇතත් ඒ සඳහා අදාල පැමිණිලිකරු වන ඩී.එච්.ජයරත්න මහතා පැමිණ නොසිටි බැවින් මෙම ගැටළුව කාර්මික සේවා කමිටුව වෙත යොමු කර ඇත. මේ සම්බන්ධයෙන් සාකච්ඡා කරන ලද කාරක සභාව කමිටුව විසින් ස්ථානීය පරීක්ෂණයක් සිදු කිරීමු සුදුසු බවට තීරණය කරන ලදි.

23.වැලිවිට විතානලාගේ දොන් ප්‍රැන්සිස් මහතා විසින් “මෙම මාර්ගය සම්බන්ධව ගරු සභාපතිතුමාගේ දැන ගැනීම සම්බන්ධවයි” හිසින් යුතුව කොස්ගම පාර ආරම්භයේ සිට පවතින අඩි 10 ක ප්‍රමාණය කුඹුර නිරවුල්ව පැවති අතර කුඹුර මැද අඩි 10 ක විශාල වේල්ලක් පැවති ලෝරන්ස් නැමති අයගේ ඉඩම මැදින් තිබූ එම පාර ඉඩමට මායිම් දිගේ වෙන් කෙරෙණි. අනිත් ඉඩම් හිමිකරුවන්ද වැට මායිම් වෙනස් කර මාර්ගය පටු කිරීම හේතුවෙන් හංවැල්ල ප්‍රාදේශීය ලේකම් කාර්යාලයට හා පොලිසියට පැමිණිලි කර ඇති අතර මේ සම්බන්ධව අධිකරණයේ නඩුවක් විභාග වෙමින් පවති. මේ වන විට මාර්ගය අඩි 3 ක් බවට පත්වී ඇති බවද දක්වමින් යොමු කරන ලද ලිපිය සලකා බැලූ කාරක සභාව කොස්ගම තාක්ෂණ නිළධාරි වාර්තාවක් ලබා ගැනීම සුදුසු බවට තීරණය කරන ලදි.

24.2020.04.26 දින පැවති කාරක සභාවේ තීරණ අංක 01 (01) යටතේ දැක්වෙන ට්‍රොෆිකල් ඇක්වා ආයතනයේ හිමිකරු වන නිශාන්ත ප්‍රනාන්දු මහතා විසින් ටී.ඒ.දීපිකා ප්‍රියදර්ශනී මහත්මියගේ නිවසට අවහිර වන පරිදි අනවසරයෙන් ඉදි කර ඇති ගල් බැම්ම වහාම ඉවත් කරන ලෙස 2019.05.27, 2019.07.29 හා 2019.10.14 දින අදාල ආයතන හිමිකරු වන නිශන්ත ප්‍රනාන්දු මහතා වෙත දන්වා යවා ඇති අතර 2019.10.03 වන දින ඔහුගේ නීතිඥ කේ.එස්.ඩී.හීනටිගල මහතා විසින් අදාල තීරණය වෙනස් කරන ලෙස දන්වා ඇත. මේ සම්බන්ධව හංවැල්ල තාක්ෂණ නිළධාරි වැඩ අධිකාරිතුමියගේ වාර්තාව සලකා බලන ලද කාරක සභාව තව දින 7 ක කාලය ඇතුළත අදාල ගල් බැම්ම ඉවත් කරන ලෙස දන්වා යැවීමටත් එම තීරණය ක්‍රියාත්මක නොකල හොත් සභාව මඟින් අදාල ගල් බැම්ම ඉවත් කිරීම සුදුසු බවට තීරණය කරන ලදි.

25.2019.01.24 දින පැවති කාර්මික සේවා කාරක සභාවේ 02 (16) යටතේ දැක්වෙන “මාර්ගයක් අවහිර කිරීම සම්බන්ධව ” ගරු ප්‍රාදේශීය සභා මන්ත්‍රී චන්දන මුදුන්කොටුව මැතිතුමා විසින් 2020.01.13 දින පැවති මහ සභාවේ ද විමසන ලද ලිපිය සම්බන්ධයෙන් කොස්ගම තාක්ෂණ නිළධාරි වාර්තාව අනුව මෙම මාර්ගය ගැසට් මාර්ග ලේඛනයේ අංක 411 යටතේ දැක්වෙන ප්‍රවේශයක් වන අතර දින 0.50 Km හා පළල 3.0m වේ .මාර්ගය පටු ප්‍රවේශ මාර්ගයක් වන අතර අදාල ස්ථානය වඩාත් පටු වීමක් දක්නට ලැබෙන බැවින් මේ සම්බන්ධයෙන් අදාල පාර්ශවයන් කැඳවා සාකච්ඡා කිරීම සුදුසු බවට කාරක සභාව තීරණය කරන ලදි.

26.මාර්ගයේ කාණු පද්ධතිය වසා දමා වැසි ජලය ඉඩමට එවීම සම්බන්ධව යන හිසින් යුතුව 2020.01.09 දිනැතිව කොස්ගම, ඉහළ කොස්ගම , 281/F/01 අමරසිරි මුණසිංහ මහතා විසින් ගරු ප්‍රාදේශීය සභා මන්ත්‍රී මාලනි චන්ද්‍රලතා මැතිතුමිය වෙත ඉදිරිපත් කර ගරු මන්ත්‍රිතුමිය විසින් 202.01.13 දින මහ සභා සංදේශ පෙත්සම් යටතේ ඉදිරිපත් කරන ලද ලිපිය සලකා බැලූ කාරක සභාව මේ සම්බන්ධව කොස්ගම තාක්ෂණ නිළධාරි වාර්තාවක් ලබා ගැනීම සුදුසු බවට තීරණය කරන ලදි.

**සාකච්ඡා සටහන්**

01.වැඩ ඒකකය මඟින් සිදු කරන කාර්යන් සම්බන්ධ අධීක්ෂණය කිරීම සඳහා 2020.02.01 වන දින සිට අමරපාල මහතා එම කණ්ඩායම සමඟ පූර්ණ කාලීනව යෙදවීමට කටයුතු කිරීම සුදුසු බවට තීරණය කරන ලදි.

02.මාර්ග අංශයේ සේවය කරනු ලබන මාර්ග කම්කරුවන්ගේ කටයුතු අධීක්ෂණය කිරීම සඳහා යොදවා ඇති පරිපාලකවරුන්ගේ සේවා කාලය සේවා අවශ්‍යතාවය මත පෙ.ව 8.00 සිට ප.ව 4.45 දක්වා විය යුතු බවට කාර්මික සේවා කාරක සභාව තීරණය කරන ලදි.